Polisieminister het geen slapelose nagte oor misdaad | Maroela Media
"Ek slaap baie lekker in antwoord op die vraag of ons slapelose nagte het," het adjunkminister Maggie Sotyu aan verslaggewers in Pretoria gesê ná die Vrouenetwerk en Manne vir Verandering-program van die Suid-Afrikaanse Polisiediens bekend gestel is.
"Ek het nie slapelose nagte nie, want ek weet ek het manne en vroue in blou wat opgelei is om dit te hanteer. Die program waaroor ek gepraat het, dat ons probeer om die polisie meer professioneel te maak, sluit alles in. Ons het selfs ons kurrikulum verander by die opleidingskolleges om elemente soos menseregte in te sluit. Ons slaap wel, ons lê nie in die nagte wakker nie."
Sotyu het gesê wat Suid-Afrikaanse gemeenskappe se gebrek aan vertroue in die polisie betref, hanteer die owerhede die saak. Sy het gesê twee taakspanne sal die besware aanroer ná aanbevelings van 'n Kommisie van Ondersoek onder leiding van afgetrede regter Ian Farlam.
"Daar sal 'n tweede taakspan wees wat transformasie hanteer. Dit is waar baie van die werk sal gebeur om die polisie meer professioneel te maak. Sodra ons individuele polisiebeamptes hanteer het, hulle gedrag en hoe hulle moet optree ensovoorts, dink ek sal die atmosfeer tussen hulle en die gemeenskappe baie beter wees."
Sy het gesê "van nou af, binne die volgende drie jaar, sal ons 'n verskil sien in die verhouding tussen ons en die lede van die gemeenskap".
As ek die ANC se minister van polisie was, sou ek ook nie omgegee het oor die hoë misdaad nie. Ek sou bloot gedink het "nou doen die criminals die werk wat ons moes doen en kry hulle met misdaad die wit mense terug vir apartheid".
Eeee.. eehhheee…. eish… is so jaaa… eewe…
Sé nou dit word waar en ons almal kan so lekker slaap soos sy.
Sy slaap "wel " en lekker want sy weet sy word deur 'n magdom wagte opgepas ooral waar sy gaan en al die sekuriteits maatreels wat deur die belastingbetaler gefinansier word. Verder lees sy nie koerante nie en hou sy haar nie op datum met nuusgebeure nie. Jy is siek man